CELEX: 32021D1437
Language: fi
Date: 2021-08-03 00:00:00
Title: Euroopan keskuspankin päätös (EU) 2021/1437, annettu 3 päivänä elokuuta 2021, valvottavien yhteisöjen merkittävyyttä koskeviin päätöksiin liittyvän toimivallan siirtämisestä annetun päätöksen (EU) 2017/934 muuttamisesta (EKP/2021/33)

6.9.2021   
               
               
                  FI
               
               
                  Euroopan unionin virallinen lehti
               
               
                  L 314/1
               
            
         EUROOPAN KESKUSPANKIN PÄÄTÖS (EU) 2021/1437,
         annettu 3 päivänä elokuuta 2021,
         valvottavien yhteisöjen merkittävyyttä koskeviin päätöksiin liittyvän toimivallan siirtämisestä annetun päätöksen (EU) 2017/934 muuttamisesta (EKP/2021/33)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 6 artiklan,
         ottaa huomioon valvontatehtäviä koskevien säädösten päätöksentekovaltuuksien siirtämistä koskevista yleisistä säännöistä 16 päivänä marraskuuta 2016 annetun Euroopan keskuspankin päätöksen (EU) 2017/933 (EKP/2016/40) (2) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Euroopan keskuspankin päätöksessä (EU) 2017/934 (EKP/2016/41) (3) täsmennetään perusteet päätöksentekovaltuuksien siirtämiseksi Euroopan keskuspankin (EKP) yksikönpäälliköille valvottavien yhteisöjen merkittävyyttä koskevien päätösten antamista varten. Kyseisen päätöksen soveltamisesta saatu kokemus on osoittanut, että tietyt selvennykset ja tekniset muutokset ovat tarpeen erityisesti näiden perusteiden soveltamisen johdonmukaisuuteen ja varmuuteen liittyvistä syistä.
                  
               
                     (2)
                  
                  
                     Päätöksentekovaltuuksien siirtämisessä noudatettavaa menettelyä olisi selkeytettävä merkittävyyttä koskevien päätösten muuttamisen osalta, jos yksikönpäälliköillä on epäilyksiä tällaisen päätöksen yhteydestä yhteen tai useampaan muuhun valvontaviranomaisen hyväksyntää edellyttävään päätökseen. Näin voi olla silloin, kun asiaan koskevan valvojan arvion lopputulos vaikuttaa suoraan yhteen tai useampaan näistä muista päätöksistä, minkä vuoksi saman päätöksentekijän olisi tarkasteltava päätöksiä samanaikaisesti ristiriitaisten lopputulosten välttämiseksi.
                  
               
                     (3)
                  
                  
                     EKP:n neuvosto päätti 24 päivänä kesäkuuta 2020 aloittaa tiiviin yhteistyön EKP:n ja Bulgarian tasavallan (4) välillä sekä EKP:n ja Kroatian tasavallan (5) välillä. Asetuksen (EU) N:o 1024/2013 7 artiklan 1 kohdassa säädetään, että EKP voi antaa ohjeita asianomaisen jäsenvaltion kansalliselle toimivaltaiselle viranomaiselle sellaisten tehtävien hoitamiseksi, jotka liittyvät sellaisiin jäsenvaltioihin sijoittautuneisiin luottolaitoksiin, joiden rahayksikkö ei ole euro, jos EKP:n ja kyseisen jäsenvaltion kansallisen toimivaltaisen viranomaisen välille on luotu tiivis yhteistyö kyseisen artiklan mukaisesti. Sen vuoksi on aiheellista sisällyttää tällaiset ohjeet säädöksiin, joita EKP voi hyväksyä siirtämällä päätöksentekovaltuudet yksikönpäälliköille päätöksen (EU) 2017/933 (EKP/2016/40) asiaa koskevien säännösten mukaisesti.
                  
               
                     (4)
                  
                  
                     Lisäksi jos yksikönpäälliköillä on epäilyksiä merkittävyyttä koskevaan päätökseen tehtävän muutoksen monimutkaisuuden tai arkaluonteisuuden – etenkin mitä tulee päätöksen vaikutuksiin EKP:n maineen ja/tai yhteisen valvontamekanismin toiminnan kannalta – suhteen, tällainen muutos merkittävyyttä koskevaan päätökseen olisi hyväksyttävä delegoidun päätöksen sijasta vastustamattajättämismenettelyssä. Tällä muutoksella varmistetaan yhtenäisyys sellaisiin muihin menettelyihin nähden, jotka on vahvistettu EKP:n neuvoston päätöksen (EU) 2017/933 (EKP/2016/40) 4 artiklan nojalla hyväksymissä delegointipäätöksissä ja jotka liittyvät muuntyyppisiin valvontapäätöksiin.
                  
               
                     (5)
                  
                  
                     Päätös (EU) 2017/934 (EKP/2016/41) olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutokset
            Muutetaan päätös (EU) 2017/934 (EKP/2016/41) seuraavasti:
            
                        1)
                     
                     
                        lisätään 1 artiklaan 9 kohta seuraavasti:
                        
                           ”9)   ’arkaluonteisuudella’ piirrettä tai tekijää, jolla voi olla kielteinen vaikutus EKP:n maineen ja/tai yhteisen valvontamekanismin tehokkaan ja johdonmukaiseen toiminnan kannalta, mukaan luettuina esimerkiksi seuraavat tilanteet: a) asianomainen valvottava yhteisö on aiemmin ollut tai on tällä hetkellä vakavien valvontatoimenpiteiden, kuten varhaisen puuttumisen toimenpiteiden, kohteena; b) päätösluonnos tulee hyväksytyksi tultuaan olemaan ennakkopäätöksen luonteinen ja sellaisena mahdollisesti EKP:tä tulevaisuudessa sitova; c) päätösluonnos tulee hyväksytyksi tultuaan mahdollisesti herättämään kielteistä huomiota tiedotusvälineissä tai julkisuudessa; tai d) kansallinen toimivaltainen viranomainen, joka on aloittanut tiiviin yhteistyön EKP:n kanssa, ilmaisee olevansa EKP:n kanssa eri mieltä ehdotetusta päätösluonnoksesta.”;
                        
                     
                  
                        2)
                     
                     
                        lisätään päätöksen (EU) 2017/934 (EKP/2016/41) 2 artiklaan 3, 4 ja 5 alakohta seuraavasti:
                        
                           ”3.   Merkittävyyttä koskevia päätöksiä ei hyväksytä delegoidulla päätöksellä, jos ne arvioinnin monimutkaisuuden tai asian arkaluontoisuuden vuoksi edellyttävät hyväksyntää vastustamattajättämismenettelyssä.
                        
                        
                           4.   Edellä 1 kohdassa tarkoitettua päätöksentekovaltuuksien siirtoa sovelletaan
                           
                                       a)
                                    
                                    
                                       EKP:n valvontapäätösten hyväksymiseen;
                                    
                                 
                                       b)
                                    
                                    
                                       EKP:n ohjeiden antamiseen, kun ohjeet osoitetaan asetuksen (EU) N:o 1024/2013 7 artiklan mukaisesti kansallisille toimivaltaisille viranomaisille, joiden kanssa EKP on aloittanut tiiviin yhteistyön.
                                    
                                 
                        
                           5.   Yksikönpäälliköiden tulee saattaa valvontaelimen ja EKP:n neuvoston käsiteltäväksi vastustamattajättämismenettelyssä merkittävyyttä koskeva päätös, joka täyttää 3 artiklassa vahvistetut delegoitujen päätösten hyväksymistä koskevat perusteet, jos kyseiseen merkittävyyttä koskevaan päätökseen liittyvä valvojan arvio vaikuttaa suoraan toiseen sellaiseen päätökseen liittyvään valvojan arvioon, joka on määrä hyväksyä vastustamattajättämismenettelyssä.”
                        
                     
                  
         
            2 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Frankfurt am Mainissa 3 päivänä elokuuta 2021.
            
               
                  EKP:n puheenjohtaja
               
               Christine LAGARDE
            
         
         
            (1)  EUVL L 287, 29.10.2013, s. 63.
         
            (2)  EUVL L 141, 1.6.2017, s. 14.
         
            (3)  Euroopan keskuspankin päätös (EU) 2017/934, annettu 16 päivänä marraskuuta 2016, valvottavien yhteisöjen merkittävyyttä koskeviin päätöksiin liittyvän toimivallan siirtämisestä (EKP/2016/41) (EUVL L 141, 1.6.2017, s. 18).
         
            (4)  Euroopan keskuspankin päätös (EU) 2020/1015, annettu 24 päivänä kesäkuuta 2020, tiiviin yhteistyön aloittamisesta Euroopan keskuspankin ja Българска народна банкаn (Bulgarian keskuspankki) välillä (EKP/2020/30) (EUVL L 224I, 13.7.2020, s. 1).
         
            (5)  Euroopan keskuspankin päätös (EU) 2020/1016, annettu 24 päivänä kesäkuuta 2020, tiiviin yhteistyön aloittamisesta Euroopan keskuspankin ja Hrvatska Narodna Bankan välillä (EKP/2020/31) (EUVL L 224I, 13.7.2020, s. 4).